Ilija Gruev

Ilija Gruev, je plena nomo , Ilija Iliev Gruev,  estas bulgara-germana futbalisto. Li naskiĝis la 6-an de majo 2000 en Sofio, do nun estas -jaraĝa. La defensiva mezkampulo ludis en junulaj teamoj de la futbalklubo FC Rot-Weiß Erfurt (de 2006, do 6-jara, ĝis 2015, do 15-jara) kaj poste de la pli profesieca futbalklubo Werder Bremen (de 2015 ĝis 2019, do ĝis 19-jara), poste de 2019 ĝis 2023 estis prefesiulo en la unua vira teamo de la klubo Werder Bremen kaj translokiĝis al la unua teamo de la angla klubo Leeds United fine de aŭgusto 2023. Krome ekde 2022 li estas membro de la bulgara nacia teamo de futbalo.

 Familio 
Gruev naskiĝis en Sofio, la ĉefurbo de Bulgario, filo de la samnoma profesia futbalisto Ilija Gruev (n. en 1969). Kelkajn semajnojn post lia naskiĝo, la familio translokiĝis al Germanio kiam lia patro profesie translokiĝis al la futbalklubo MSV Duisburg. Post la translokiĝo de lia patro al FC Rot-Weiß Erfurt en somero 2005, Gruev de la 5-a ĝis 15-a vivjaro kreskis en Erfurto, kie li pasigis lastan jaron en infanĝardeno kaj komencis elementan lernejon. Lia patro post la fino de sia profesia kariero en 2006 laboris tie kiel junulara trejnisto ĝis 2009. Ekde la 15-a vivjaro li vivis en futbala internulejo en Bremeno. Li havas kaj bulgaran kaj germanan civitanecon, flue parolas la germanan je fakte denaska nivelo kaj povas pli-malpli ankaŭ komuniki en la lingvo de siaj gepatroj, la bulgara.

Kategorio:Bulgaraj futbalistoj
Kategorio:Germanaj futbalistoj
Kategorio:Naskiĝintoj en Bulgario